Odense Adresse-Contoirs Efterretninger, 1841-05-13
J Januar Maaned holdtes to ordentlige og eet overordentligt Møde, i hvilket Sidste Starup fungerede som Viceformand. De væsentligste Forhandlinger vare: Det anmeldtes, at Overeenskomsten angaaende Afskaffelsen af Jllumination ved private Anledninger, havde erholdt omtrent 650 Underskrifter. - Den ene Nøgle til Kjæmnerkassen (forhen hos Dorch, afgaves til Starup og den anden (forhen hos P. Rasmussen) til Formanden. - Det vedtoges, at alle løbende Regninger skulle forelægges i et Møde, for de kunne anvises til Udbetaling, hvorimod alle eengang fast bestemte Udgivter kunne anvises af Kassecommitteen, efterat være paategnede af Formanden. - De indkomne Klager over Skatteligningen drøftedes foreløbigen af Repræsentationen alene og vilde siden blive at foretage i Forening med Magistraten, uden at opkalde Klagerne, overeensstemmende med 822 i Anordn. 21 Octbr. 1837. Man fandt sig foranlediget til at anmode Magistraten om at tilholde Veier og Maaler Dahl nøiagtigt at opfylde sine Pligter for Fremtiden. - Et fra Pastor Westeengaard igjennem Magistraten indsendt Andragende angaaende Afskaffelse af Huusbetlerie og af Nytaarsgratulationer under Høimesse Gudstjenesten, hvis gode Hensigt man ganske erkjendte, anmodedes Magistraten om at foranstalte underkastet en nærmere Fælledsdrøftelse. - J Anledning af en Skrivelse fra Regimentet om Tillæg til det Qvantum Torv, som leveredes til Hovedvagten, vedtog man, at der under vedholdende Tøveir skal leveres 1 Tønde, i Frostveir under 12 Grader 1 1/2 Tønde, og naar Kulden stiger til 12 Grader og derover 2 Tønder i Degnet, Alt af den bedre Torv, som i denne Vinter var leveret. Paa Grund af indhentede nærmere Oplysninger tilstodes under 8 Febr. sidstnævnte Qvantum, saasnart nogle Graders Frost indtræder. - Brandcorpsets tvende Tambourer tilstodes, uden Forpligtelse for Fremtiden, 4 Rbd. Godtgjørelse for det Tab de have liidt ved ikke at maatte foretage den sædvanlige Nytaarstrømmen. - Under 25 Jan. tilskrev Repræsentationen Magistraten saaledes: "Det er den ærede Magistrat bekjendt, at der forhen fandtes anført paa Jndqvarterings=Skattesedlen, hvormeget ethvert Jndivid tilkom i Jndqvarterings=Godtgjørelse for det forløbne Aar, og at Skatteyderne da kunde liqvidere hos billetteuren, idet han erlagde sin Skat for det løbende Aar. Efter den forandrede Jndretning findes derimod Godtgjørelsen ikke anført paa Skattesedlen, og Skatten erlægges til Kjæmnerkassereren, imedens Godtgjørelsen erholdes hos billetteuren. Vi have derfor med Hensyn til Borgernes Tarv, anseet det hensigtsmæssigt, at det paalagdes billetteuren, ved udfyldte trykte Blanqvetter at underrette hver enkelt Skatteyder om, hvor stor Godtgjørelse der tilkommer ham, hvorfor (ved Anførsel af Dagetal, Mandskab og Heste), samt hvor og naar Godtgjørelsen udbetales, hvilket formeentligen kunde skee paa Raadstuen distriktsviis, efterhaanden som Kassen, deels ved den betydelige Beholdning fra ifjor, deels ved indkommende Skatter, kunde undvære det contante Beløb o. s. v. Dette Forslag tiltraadtes under 26 Marts af Magistraten med følgende, af Repræsentationen billigede, Modificationer: at Godtgjørelsesberegningen ikke destomindre strax efter dens Affattelse henlægges paa Raadstuen i 11 Dage til Eftersyn af Borgerne, og at denne Foranstaltning igjennem de offentlige Tidender bringes til almindelig Kundskab; at Udbetalingen, som foranstaltes distriktsviis, hvert Aar skeer i omvendt Orden, og at der paa de trykte GodtgjørelsesAnviisninger bestemmes 2 Dage, paa hvilke Pengene kunne afhentes hos billetteuren (ikke paa Raadstuen), hvorhos det betydedes ham, at han i denne Henseende har at lempe sig efter Vedkommendes Leilighed, saa at de, som maatte være forhindrede fra at møde hine tvende bestemte Dage, til en anden beleilig Tid kunne erholde deres Godtgjørelse. - Til at eftersee Communens Jnventarium og Reqvisiter, samt forfatte Fortegnelse derover, valgtes en Committee: Chr. Hansen, Kaarup og W. Rasmussen.